open-index/open-wikipedia-markdown huggingface dataset:
רטקזברנץ'

**רטקזברנץ**' (בהונגרית: **Rétközberencs**) הוא כפר במחוז סבולץ'-סטמאר-ברג שבצפון מזרח הונגריה.

## יהודי רטקזברנץ'
ברטקזברנץ' חיו יהודים בתקופות זמן שונות ובמקום קיים בית קברות יהודי. יהודים רבים מהכפר נרצחו בשואה.

## קישורים חיצוניים

* 

## הערות שוליים

קטגוריה:הונגריה: כפרים
עמיתים מומחים

**עמיתים מומחים** הוא תחום ידע חדש יחסית ומקצועי במערך בריאות הנפש, המשלב ידע מניסיון אישי, יחד עם ידע מקצועי בתחומי השיקום בבריאות הנפש, בו העמית המומחה חשוף בהתמודדות האישית שלו וכאמור, עושה בה שימוש כדי לתמוך תהליכי שיקום של אנשים המוכרים כמתמודדים עם רגישות נפשית.

תפקיד העמית המומחה החל בעיקר במחלקות שונות, במספר מצומצם של מרכזי בריאות הנפש, כחלק מהליך הטמעה ומחקר של התפקיד החדש (מרכז בריאות הנפש בבאר שבע למשל). עם זאת, חברות המעניקות שירותים שונים לסל שיקום, החלו להגדיר בתוכן תפקיד חדש מתוך הכרה בייחודיות וחשיבות התפקיד הן כאלה שיש בידם לפתח ולעגן ידע מקצועי מבוסס ניסיון בשיקום בבריאות הנפש ובמקביל, שינוי עמדות התפיסות בקהילה, מעצם היותו של העמית המומחה חשוף לקהילה בהתמודדותו והידע המקצועי שבו.

קטגוריה:בריאות הנפש
יצחק לוי (היסטוריון)

**יצחק (איציק) לוי** (נולד ב-10 באוקטובר 1945) הוא היסטוריון, המתעד כבר למעלה מארבעים שנה את שפת הלאדינו.
## ביוגרפיה
לוי נולד בשכונת ימין משה, ירושלים, והוא בן למשפחת דאסה אשר מקורה במגורשי ספרד אשר עברו להתגורר בסלוניקי, יוון. בשנת 1963 הוא התגייס לצה"ל ושירת בחיל הקשר והאלקטרוניקה עד לשחרורו כסמל בשנת 1966. במהלך שירותו במילואים הוא הועלה לדרגת רס"ר, ולחם במלחמת ששת הימים ובמלחמת יום הכיפורים.

לאחר שחרורו מצה"ל החל לוי לעבוד בחברת בזק, שם עבד עד לשנת 1998. בשנת 1970 הוא סיים קורס בלווייני תקשורת מטעם חברת GTE, ובשנת 1975 הוסמך כהנדסאי אלקטרוניקה מטעם המכללה הטכנולוגית אורט. בשנת 1981 סיים תואר ראשון ב בירושלים, בחוג להיסטוריה. למד לתואר שני ב, ובשנת 1999 קיבל תואר דוקטור בפילוסופיה מהאוניברסיטה העברית בירושלים, על מחקר בנושא "הפעילות הפוליטית והארגון של הקהילה הספרדית ביישוב ובמדינת ישראל 1945–1955", שנעשה בהדרכת הפרופסורים משה ליסק ופיטר מדינג.

בין השנים 1998–2001 לימד לוי קורסים באוניברסיטה הפתוחה, ובשנים 2000–2001 לימד באוניברסיטה העברית במסגרת מכון "מגיד" את הקורס "אוצר הפולקלור של צאצאי מגורשי ספרד". בין השנים 2002–2005 הוא לימד קורסים במכללת אשקלון במחלקה לסוציולוגיה.

## שימור שפת הלאדינו
בשנות ה-80 החל לוי לעסוק בתחום שימור שפת הלאדינו, ומאז הוא פועל למען שימור ותיעוד נכסי התרבות והפולקלור של צאצאי מגורשי ספרד. בארכיון הרשות הלאומית לתרבות הלאדינו, תיעד לוי את סיפורם האישי של כ-2,000 אינפורמנטים דוברי לאדינו.

בשנת 2018 קיבל לוי מדליה מטעם ועד העדה הספרדית על פועלו ומאמציו לשימור שפת הלאדינו.
בשנת 2022 קיבל לוי פרס מפעל חיים מטעם הרשות הלאומית לתרבות הלאדינו על פועלו ומאמציו לתיעוד ושימור שפת הלאדינו ותרבותה.
ממוזער|טקס מפעל חיים 2022

## ספריו וכתביו
* **דפוסי פעילות ציבורית ופוליטית של האליטה הספרדית בארץ ישראל 1895–1931**
* **הפעילות הפוליטית והארגון של הקהילה הספרדית ביישוב ובמדינת ישראל 1945–1955**
* **Barrios sefardíes de jerusalén** - פרק בספר **Las rutas de sefarad** המדבר על היהודים הספרדים בירושלים (ספרדית)

## קישורים חיצוניים

* לבשל ולשיר בטעם לאדינו, באתר יוטיוב
* הצגות בלדינו - איציק לוי teatrala en ladino באתר יוטיוב
* 

## הערות שוליים

קטגוריה:בעלי תואר דוקטור מהאוניברסיטה העברית בירושלים
קטגוריה:היסטוריונים ישראלים
קטגוריה:בוגרי האוניברסיטה הפתוחה
קטגוריה:חיילי חיל הקשר והתקשוב
קטגוריה:ימין משה: אישים
קטגוריה:ישראלים שנולדו ב-1945
סבולצ'באקה

**סבולצ'באקה** (בהונגרית: **Szabolcsbáka**) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה גם בסבולצ'באקה מספר התושבים נמצא בירידה. כך, בשנת 1990 היה מספר התושבים 1,220 ובשנת 2020 1,088 תושבים.

## יהודי סבולצ'באקה
יהודים התחילו להתיישב בסבולצ'באקה במחצית השנייה של המאה ה-18. רובם עסקו במסחר ומעט היו חוכרי קרקעות ובעלי משקים קטנים.

במקום היה בית כנסת שנבנה במחצית השנייה של המאה ה-19, חברה קדישא, "חדר", מקווה ובית קברות יהודי. ובשנת 1885 נסתפחו לקהילת קישווארדה.

בתקופת הטרור הלבן סבלו יהודי המקום מהתפרצויות אנטישמיות שאורגנו בידי אנשי הכמורה הנוצרית.

אחרי פרוץ מלחמת העולם השנייה לא השתנו חיי היהודים בכפר עד שנת 1942 אז גויסו גברים יהודים לעבודות כפייה. בתקופה זו בניין בית הכנסת ובתי היהודים נרגמו שוב ושוב באבנים.

ב-19 במרץ 1944 נכנס הצבא הגרמני להונגריה. בסבולצ'באקה הוצבה יחידת אס אס ונוכחותה עודדה את אנשי מפלגת צלב החץ לבצע מעשי שוד ביהודים. באפריל רוכזו יהודי סבולצ'באקה בבית הכנסת והובלו בעגלות לגטו קישווארדה, שם הוחזקו בצפיפות משך שבועות מספר. במאי 1944 שולחו למחנה ההשמדה אושוויץ.

אחרי המלחמה חזרו לכפר שמונה יהודים ששרדו. הם נתקלו באיבת המקומיים שהשתלטו בינתיים על רכושם. יהודי אחד נהרג והאחרים עזבו את המקום.

## לקריאה נוספת
* פנקס הקהילות הונגריה, עמ' 393
*סאבולץ'-באקא, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמ' 277-278. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 

* 
* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
ינה באלינט

**ינה באלינט** (במקור עד 1909 **ברגר**, בהונגרית: **Bálint Jenő**; בודפשט, 6 באוקטובר 1889 – בודפשט, ינואר 1945) היה סופר יהודי-הונגרי בתחום האמנות, מבקר אמנות. הוא מצא את מותו בשואה.

## קורות חיים
ינה באלינט נולד במשפחה יהודית כבנם של ארמין ברגר ולינה וייס. אחיו היה הצייר רז'ה באלינט. לפני מלחמת העולם הראשונה היה פקיד, בשנת 1922 הפך עם לאיוש דינש (מקודם: דויטש) לאחד המנהלים האמנותיים של סלון התערוכות הליקון ובשנת 1923 הפך למנהל האמנותי של "בית האמנים אלקוטאש". הוא הציג לראשונה את תמונותיו של הצייר האלמוני יאנוש נאג' בלוג בהליקון וכתב עליו בספר הזיכרון שערך ארתור אלק : חייו ואמנותו של יאנוש נאג' בלוג; הוא הציג גם את עבודותיו של הצייר החקלאי פטר בנדק בבית האמנים. משנת 1926 ערך את הסדרה שכותרתה "ספריית האמנות ההונגרית". הוא ארגן וביים את התערוכה שכותרתה "כישרונות עתיקים הונגריים" שהוצגה בסלון הלאומי בשנת 1934.

ב־5 בנובמבר 1912 נשא לאישה את גיזלה (1888–1953), בתם של יאנוש נמט ויוליאנה קורדי, בבודפשט. 

## עבודותיו העיקריות
* אוֹפִּיוּם. סיפורים קצרים. (1915)
* פטר בנדק חקלאי-צייר. (1923; מהדורה שנייה 1928)
* אנה ציליץ'. חייה ועבודתה של ציירת. (1924)
* האמנות של יאנוש בלוג נאג'. (1927)
* האמנות של יאנוש וסרי. (1927)
* ראשי אמן. עם הקדמה מאת אישטוואן צ'וק. (1929).

## לקריאה נוספת
* נקודת שם
* לקסיקון יהודי הונגרי. 1929. ינה באלינט
*בסיס הנתונים של המוזיאון הספרותי פטפי. ינה באלינט

## קישורים חיצוניים
* 

## הערות שוליים

קטגוריה:סופרים יהודים הונגרים
קטגוריה:סופרים ומשוררים שנספו בשואה
קטגוריה:בודפשט: אישים
קטגוריה:מבקרי אמנות יהודים הונגרים
קטגוריה:יהדות בודפשט
קטגוריה:הונגרים שנולדו ב-1889
קטגוריה:הונגרים שנפטרו ב-1945
אהלן

"**אהלן**" הוא סינגל הבכורה של הזמרת הישראלית טיילור מלכוב. השיר יצא לאור ב-8 בפברואר 2021, על ידי חברת התקליטים "NMC", כסינגל שלא מתוך אלבום. השיר נכתב והולחן על ידי אלי חולי ורובי פאייר, אשר גם הפיק את השיר.

## רקע
בין השנים 2017–2020, מלכוב שרה עם הזמר בן זיני כחלק מהצמד "בן זיני וטיילור". באפריל 2020, הצמד התפרק. בראיון לאתר "מאקו", מלכוב אמרה כי היא "התגעגעה לשיר, ואין מתרגשת ממנה להוציא היום את הסינגל הראשון שלה".

## ביקורות

מבקר המוזיקה הישראלי יוסי חרסונסקי תיאר את השיר כ"קיטש מצועצע מהוקצע שקורץ לחו"ל", והעניק לשיר 3.5 כוכבי זהב מתוך חמישה.

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירים בעברית
קטגוריה:שירים שנכתבו על ידי רובי פאייר
קטגוריה:שירים שהופקו על ידי רובי פאייר
קטגוריה:סינגלים בהוצאת NMC יונייטד אנטרטיינמנט
ספריית ג'נסיס

**ספריית ג'נסיס** ('ספריית בראשית' באנגלית: **Library Genesis** בקיצור **Libgen**) היא ספריית צללים המאפשרת שיתוף קבצים עבור מאמרים בכתבי עת, ספרים, תמונות, קומיקס ומגזינים. האתר מאפשר גישה פתוחה לתכנים שאחרת הם בתשלום או שלא עברו דיגיטציה. האתר מגדיר את עצמו כמצבור קישורים המספק גישה לחיפוש פריטים שנאספו ממשאבי אינטרנט ציבוריים זמינים לציבור וכאלה שהועלו על ידי המשתמשים.

סטטוס זכויות היוצרים של יצירות רבות הנגישות דרך אתר זה נתון במחלוקת. לדוגמה, האתר מספק גישה לקובצי PDF של הפורטל אלסוויר. כמה מו"לים כמו אלסוויר האשימו את ספריית ג'נסיס במתן גישה פיראטית למאמרים וספרים. מנגד נטען כי מו"לים אקדמיים נהנים ממחקר במימון ממשלתי, שנכתב על ידי פרופסורים - שרבים מהם מועסקים באוניברסיטאות ציבוריות.

## רקע
ספריית ג'נסיס צמחה במהירות על ידי הטמעת ספריות אחרות. נכון ליולי 2019 יש לה יותר מ-2.4 מיליון ספרי עיון, 80 מיליון מאמרים בכתבי עת מדעיים, 2 מיליון קובצי קומיקס, 2.2 מיליון ספרים אלקטרונים ו-400 אלף גליונות מגזינים.

האתר הושק ב־2008 ידי מדענים רוסים, והוא קלט את תוכנו והפך ליורשו של Library.nu , שנסגר ב־2012 בצו משפטי לאחר שהפר זכויות יוצרים.

## סוגיות משפטיות
בשנת 2015, ספריית ג'נסיס הסתבכה בתיק משפטי עם אלסוויר, שהאשימה אותה בפיראטיות בכך שהעניקה גישה פתוחה למאמרים וספרים. בתגובה, האשימה ספריית ג'נסיס את אלסוויר בכך שהשיגה את מרבית רווחיה ממחקר במימון ציבורי, אשר אמור להיות זמין באופן חופשי לכולם מכיוון שמשלמי המס מימנו אותו. כתבי עת מדעיים מתקיימים בזכות דמי מנוי שמשלמות אוניברסיטאות - גופים ציבוריים במימון הציבור. אלסוויר הרוויחה מעל 3 מיליארד דולר בשנת 2010 ממכירת מנויים לספריות, שרובן אוניברסיטאיות. על פי הדיווחים, ספריית ג'נסיס רשומה הן ברוסיה והן באמסטרדם ולכן סמכות השיפוט אינה ברורה. הספרייה חסומה על ידי מספר ספקי שירותי אינטרנט בבריטניה, בצרפת, גרמניה, יוון, בלגיה, ורוסיה.

באוקטובר 2015 הורה בית המשפט המחוזי בדרום ניו יורק להפסיק את השימוש בשם הדומיין libgen.org.

## שימוש, תוכן והפצה
עד סוף 2014, Sci-Hub, המספקת גישה פתוחה למיליוני עבודות מחקר וספרים, הסתמכה על ספריית ג'נסיס כעל שרת אחסון: חומרים שביקשו המשתמשים הוזמנו מג'נסיס ונשלחו ממנה. חומרים שלא היו ברשותה נאספו באמצעים אחרים ואז נשמרו בשרתיה.

בשנת 2019 פתחו ארכיונאים ופעילי חופש המידע בפרויקט להפצת נתוני LibGen ובשנת 2020 הושקה ספריה דיגיטלית של עמיתים לעמית של תוכני Sci-Hub ו-Library Genesis.

## כתובת האתר
עקב חילוקי הדעות על חוקיות האתר, האתר פעול ממספר כתובות רב אשר נחסמות מעת לעת, כתובת האתר נכון לינואר 2024 הן:
* libgen.rs
* libgen.is
* libgen.st
* libgen.li
* libgen.gs
* libgen.pm
* libgen.vg
* llhlf.com

## ראו גם
* שיתוף קבצים
* Sci-Hub
* ספריית Z
* הארכיון של אנה
* מניפסט גישה פתוחה של גרילה

## קישורים חיצוניים

* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מנועי חיפוש
קטגוריה:שירותי אינטרנט
קטגוריה:שיתוף קבצים
קטגוריה:אתרי אינטרנט שצונזרו
קטגוריה:ספריות צללים
פורמולה 1 עונת 1977

**עונת 1977** הייתה העונה העשרים ושמונה של אליפות הפורמולה 1, שאורגנה על ידי הפדרציה הבינלאומית לרכב (FIA). במהלך העונה התקיימו 17 מרוצים, העונה ארוכה בתולדות האליפות עד אותו הזמן.

ניקי לאודה זכה באליפות הנהגים בפעם השנייה, אף על פי שמריו אנדרטי ניצח יותר מרוצים ממנו ולמרות שלא התחרה בשני המרוצים האחרונים בעונה. ג'ודי שכטר ניצח בגרנד פרי ארגנטינה עבור קבוצת וולטר וולף את המרוץ הראשון בוא היא השתתפה באליפות. גונאר נילסון השיג את הניצחון היחיד בקריירה, שהסתיימה בסיום העונה אחרי שתי עונות בלבד, בעקבות מחלת הסרטן שהביא למותו. קבוצת רנו הצטרפה לאליפות והייתה הראשונה שעשתה שימוש במנוע עם מגדש טורבו, מנוע שלא זכה להצלחה גדולה. פרארי זכתה באליפות היצרנים בפעם השלישית ברציפות.

במהלך גרנד פרי דרום אפריקה אירע התאונה קטלנית לאחר שטום פרייס לא הצליח להימנע מלפגוע במרשל בן 19 שחצה את המסלול. המרשל נהרג מהפגיעה ומטף הכיבוי שהחזיק בידיו עף, פגע בפרייס והרג אותו. מכוניתו של פרייס המשיכה בנסיעה עד לסוף הישורת, שם פגעה במכוניתו של ז'אק לאפיט. שבועיים לאחר מכן נהרג קרלוס פייס בהתרסקות מטוס ליד סאו פאולו, ברזיל.

## המרוצים בעונה

## דירוג האליפות
### שיטת הניקוד
הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו בחשבון שבע התוצאות הטובות מתוך שמונת המרוצים הראשונים בעונה ושבע התוצאות הטובות מתוך שמונת המרוצים האחרונים בעונה.

### אליפות הנהגים
הטבלה כוללת רק נהגים שצברו נקודות במהלך העונה

### אליפות היצרנים

## קישורים חיצוניים

* תוצאות מרוצי העונה באתר Formula1.com.
* סיכום העונה באתר MotorSport Magazine.

קטגוריה:עונות בפורמולה 1
קטגוריה:1977 בספורט
סמיון טרסקונוב

**סמיון אלכסייביץ' טרסקונוב** (ברוסית: **Семён Алексеевич Трескунов**; נולד ב-14 בנובמבר 1999) הוא שחקן קולנוע וטלוויזיה רוסי.

## ראשית חייו
סמיון טרסקונוב נולד במוסקבה, רוסיה. אמו, מרינה טרסקונובה, היא נציגה אזורית של מגזין הילדים OWL ולאביו, אלכסיי טרסקונוב, יש חברה משלו שעוסקת בגרפיקה. בבית הספר כילד השתתף כל הזמן בתחרויות יצירה וגם חיבב שחייה. הוריו מילאו תפקיד משמעותי בבחירת מסלול הקריירה שלו כשחקן.

## קריירה
הופעת הבכורה הקולנועית של סמיון הייתה בשנת 2010. אמו לקחה את סמיון בן ה-10 להצטלם לפרסומת של חברת MTS. לפני כן הייתה שנה של ניסיונות לשווא בהשתתפויות בפרסומות שונות. בחורף 2011 הוצע לו תפקיד מחליף בסרט "מצב חירום" (2012) על ידי וסבולוד בניגסן. עם זאת, כשראה את סמיון העניק לו הבמאי את התפקיד הראשי, שהיה הראשון שלו בקולנוע. לאחר מכן לוהק לתפקיד בסרט "אורח הלילה" (2011) מאת סטניסלב נזירוב, שם גילם סמיון את בנה של הדמות הראשית קיריל. בקיץ של אותה שנה שיחק במותחן הפשע "פלדת הפרפר" (2012) מאת רנאט דבליארוב בתפקיד משני אך בולט כילד חסר בית בשם קרליק.

בחורף 2012 יצא לאקרנים סרט האנתולוגיה אמהות (2012), שם כיכב טרסקונוב. לאחר מכן לוהק לסדרת תפקידים בסדרות טלוויזיה שונות. בסרט "אני נותן לך את המילה שלי"  (2013) מאת אלכסנדר קרפילובסקי, שיחק סמיון את התפקיד הראשי - החלוץ מישקה חרוסטליוב. הסרט לא הצליח בקופות, אך התקבל בחום על ידי המבקרים. בפרט, הסרט עצמו וסמיון קיבלו פרסים רבים בפסטיבלי קולנוע שונים. הוא גם השתתף בסדרות הטלוויזיה "רמזור"  (2013–2014) וב"עסק משפחתי" (2014).

הוא לוהק לתפקיד בסרט בבימויו של ולדימיר קוט "בתחתית" (2014), המבוסס על מחזהו של מקסים גורקי, הסרט הוקרן לראשונה בשנת 2014 בפסטיבל "חלון לאירופה" – בסרט זה גילם סמיון את לוקה. העיבוד המודרני זכה לביקורות מעורבות. עם זאת תפקידו של סמיון, קיבל ביקורות חיוביות.

בקיץ 2014 הושלמה במוסקבה צילומי קומדיית הפנטזיה "רוח הרפאים" מאת אלכסנדר וויטינסקי, שם שיחק סמיון לצד פיודור בונדרצ'וק. השחקן שיחק את דמות "הילד של אמא" שזוכה ללעג מחברי הכיתה, שמתחיל לרדוף אחר רוחו של מעצב מטוסים שמת. העבודה על הסרט, שיצא לאקרנים במרץ 2015, הוכרה על ידי מבקרי הקולנוע כהישגו היצירתי הגדול של טרסקונוב. בשנת 2016 יצא לאקרנים הסרט הילד הטוב, שם שיחק סמיון בתפקיד הראשי. בין השחקנים האחרים שהשתתפו איתו בסרט היו קונסטנטין חבנסקי ומיכאיל יפרמוב. הסרט זכה לשבחים על ידי המבקרים וקיבל את פרס הגראן פרי בפסטיבל קינוטאבר ה-27.

בספטמבר 2021 עלה לישראל. בשנת 2022 נישא לבת זוגו אניטה אחמדולינה ועבר איתה להתגורר בספרד באפריל 2022. ב-2025, השניים התגרשו.

## פילמוגרפיה נבחרת
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה רוסים
קטגוריה:שחקנים ילדים רוסים
קטגוריה:מוסקבה: אישים
קטגוריה:עולים לא-יהודים
קטגוריה:עולים בשנות ה-2020
קטגוריה:רוסים שנולדו ב-1999
גארט ורינג

**גארט ורינג** (באנגלית: **Garrett Wareing**; נולד ב-31 באוגוסט 2001) הוא שחקן קולנוע וטלוויזיה אמריקאי, הידוע בזכות תפקידיו כסטטסון "סטט" טייט בסרט הקולנוע "נער מקהלה" משנת 2014, כזאק בסדרת הטלוויזיה "שקרניות קטנות: הפרפקציוניסטיות" ובתור טי.ג'יי מוריסון בסדרת הטלוויזיה "מניפסט".

## ביוגרפיה
ורינג נולד ב-31 באוגוסט 2001 בקולג' סטיישן, טקסס.

## קריירה
ורינג ערך את הופעת הבכורה שלו בשנת 2013 כשהופיע בשני סרטים קצרים "Dreams Sweet" ו- "Master Origami". 

בשנת 2014 גילם ורינג את סטטסון "סטט" טייט בסרט הקולנוע "נער מקהלה" לצד דסטין הופמן, קתי בייטס וקווין מקהייל. באותה שנה הוא הופיע גם בשני סרטים קצרים "Saudade" ו-"Hidden". 

בשנת 2016 הוא הופיע בסרטו של רולנד אמריך "היום השלישי: התחדשות". 

בשנת 2019 ורינג גילם את דמותו של זאק בסדרת הטלוויזיה "שקרניות קטנות: הפרפקציוניסטיות".

בשנת 2020 החל לגלם את דמותו של טי.ג'יי מוריסון בעונה השנייה של סדרת הטלוויזיה "מניפסט" ברשת NBC; בשנת 2022 שב עם דמות זו גם לעונה הרביעית. 

בשנת 2021 הצטלם לסרט הקולנוע "God Is a Bullet", שביים ניק קסאווטס.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-2001
ההפגנות בתוניסיה (2021)

**ההפגנות בתוניסיה 2021** היו סדרת מחאות שהחלו ב-15 בינואר 2021 ובה אלפי אנשים התפרעו בערים ובעיירות ברחבי תוניסיה. המחאות כללו בין היתר הפגנות, ביזה והצתה, כמו גם פריסה המונית של שוטרים ואנשי צבא במספר ערים ומעצר של מאות אנשים.

ההפגנות החלו בעיירה סיליאנה שבצפון מערב תוניסיה, בעקבות יחס תוקפני של המשטרה המקומית כלפי רועה צאן.

בהפגנות השתתפו בעיקר צעירים אשר התעמתו עם המשטרה בלילה החמישי ברציפות ב-20 בינואר. "קולכם נשמע, וכעסכם הוא לגיטימי, ותפקידי ותפקידה של הממשלה הוא לפעול למימוש דרישותיכם ולהפוך את חלומה של תוניסיה לאמיתי", אמר ראש הממשלה מכי בניסיון להרגיע את המחאה, אך ללא הועיל.

בעקבות מגפת הקורונה בתוניסיה האריכה הממשלה את העוצר אותו הטילה זמן לא רב קודם לכן, ואסרה על הפגנות המוניות ב-23 בינואר. בזמן המחאות דיווחה תוניסיה על 103 מקרי מוות הקשורים לנגיף ב-21 בינואר, הנתון הגבוה ביותר עד כה במדינה, ובין השיעורים הגבוהים ביותר באפריקה. יש המקשרים בין נתון זה למחאות המדבקות. נסיעות בין אזורים נאסרו, ברים ומסעדות נסגרו למעט שירותי טייק אווי, ושיעורי אוניברסיטאות הועברו באופן מקוון. כ-1,000 איש נעצרו מאז שהחלו ההפגנות לפני שבוע.

על רקע ההפגנות, בספטמבר 2021 פיטר נשיא תוניסיה, קייס סעיד, את ראש ממשלת תוניסיה והקפיא את פעילות הפרלמנט. בחודשים שלאחר מכן מינה ראש ממשלה מטעמו ופיזר גם את מועצת השיפוט העליונה.

## ראו גם
* המחאות בלבנון (2019–2020)
* המחאות בעיראק (2019–הווה)

## הערות שוליים

קטגוריה:הפגנות באפריקה
קטגוריה:תוניסיה: היסטוריה
קטגוריה:2021 בפוליטיקה
קטגוריה:2021 באפריקה
אולפני האחים וורנר הנפשה

**אולפני האחים וורנר הנפשה** (באנגלית: **Warner Bros. Pictures Animation**), או בשמה הקודם **Warner Animation Group** (**WAG**), היא חברת אנימציה בבעלות האחים וורנר, ומשמשת כמחלקת ההנפשה שלה. החברה הוקמה ב-2013 תחת השם "Warner Animation Group", והיא חברה יורשת לחברת "Warner Bros. Feature Animation", שנחשבה לאולפן אנימציה דו-ממדית ונסגרה בשנת 2004. היא גם חברה אחות של אולפני האנימציה הרגילים, האחים וורנר הנפשה. הסרט הראשון שנוצר על ידי החברה הוא סרט לגו, שהופץ ב-7 בפברואר 2014.

## היסטוריה
ממוזער|הלוגו של Warner Animation Group משנת 2014 עד 2021
ממוזער|הלוגו של Warner Animation Group משנת 2021 עד 2023
ממוזער|הלוגו של Warner Bros. Pictures Animation משנת 2023
ב-7 בינואר 2013, ג'ף רובינוב יסד אולפן ייצור בשם "Think tank" ליצירת סרטי הנפשה באורך מלא. החטיבה כוללת את ג'ק רקווה, גלן פיקארה, ניקולאס סטולר, ג'רד סטרון, פיל לורד וכריסטופר מילר. וורנר ברוס יצרו את חטיבת האנימציה בתקווה להשוות את הכנסות הסרטים שלהם עם אולפני אנימציה אחרים.

ב-7 בפברואר 2014, קבוצת ההנפשה של וורנר הוציאה את סרטם הראשון לאקרנים, סרט לגו, אנימציית הסרט הופקה באולפני "Animal Logic", אשר הפיקו את האנימציה גם לסרטי הספין-אוף של הסדרה. הסרט זכה לביקורות חיוביות והצלחה קופתית.

סרט האנימציה השני חסידודס שיצא לאקרנים ב-23 בספטמבר 2016, הביא ביקורות מעורבות.

ב-10 בפברואר 2017, קבוצת ההנפשה של וורנר הוציאו את סרט לגו באטמן, אשר זכה לביקורות חיוביות והצלחה קופתית. ב-14 בדצמבר 2017, אליסון אבטה הפכה לסגנית מנהל בפועל, וכריס ליהי הפך לנשיא של החטיבה.

סרט לגו נינג'גו, המבוסס על צעצועי לגו נינג'גו, יצא לאקרנים ב-22 בספטמבר 2017, הסרט קיבל ביקורות מעורבות והיה לסרט הראשון של החברה שלא צלח לעבור את התקציב בהכנסותיו.

הסרט מפלצות בשלג, שיצא לאקרנים ב-28 בספטמבר 2018, קיבל רייטינג של 75% באתר Rotten Tomatoes עם ביקורות טובות, והביא להכנסות של 214 מיליון דולר ברחבי העולם.

סרט ההמשך לסרט לגו, סרט לגו 2: החלק השני, יצא לאקרנים ב-8 בפברואר 2019 וקיבל רייטינג של 85% באתר Rotten Tomatoes. אולם למרות זאת, הסרט הביא להכנסות של 192.3 מיליון דולר ברחבי העולם והפך לאכזבה קופתית של החברה.

סרט האנימציה סקובי דו!, המבוסס על הזיכיון המצליח "סקובי דו", היה אמור לעלות לאקרנים ב-15 במאי 2020, אולם עקב מגפת הקורונה יציאת הסרט לאקרנים נדחתה. ב-21 באפריל 2020 הסרט יצא ישירות לשירותי VOD דיגיטליים. הסרט הביא ביקורות מעורבות.

הסרט טום וג'רי יצא ב-26 בפברואר 2021 לקולנוע ול-HBO Max וחשף את הלוגו החדש של האחים וורנר. הסרט קיבל ביקורות שליליות והפך לסרט הראשון שקיבל ביקורות אלה.

הסרט ספייס ג'אם: אגדה חדשה יצא ב-16 ביולי 2021, זה היה הסרט הראשון שבא בהנפשה מסורתית, גם סרט זה הביא ביקורות שליליות אחרי טום וג'רי, ובנוסף שני הסרטים הנ"ל קיבלו מועמדות לפרס פטל הזהב.

הסרט ליגת DC סופר-פטס שיצא לאקרנים ב-29 ביולי 2022 הביא ביקורות מאוד חיוביות מהמבקרים.

בשנת 2023, הוכרז כי ביל דאמאשקה, מנהל אומנותי לשעבר של דרימוורקס הנפשה, נשכר בתור מנהל אולפן ההנפשה ועובד קשה על סרטי הנפשה לחברה. כמו כן, שם החברה השתנה ל-"Warner Bros. Pictures Animation".

## סרטים בהפקת החברה
### סרטים שהופצו

### סרטים עתידיים

### סרטים בפיתוח
* לפגוש את הפלינטסטונס
* דבר אחד ודבר שני

## קישורים חיצוניים
* 

## הערות שוליים

*
קטגוריה:האחים וורנר
וורנר
וורנר
קטגוריה:וורנר מדיה
לאיוש דנש

**לאיוש דנש** (במקור **דויטש,** בהונגרית: **Dénes Lajos**; 15 בינואר 1879, גרמדאמאשד – 20 באוגוסט 1942, בודפשט) היה דוקטור במדעי הרוח, מורה ומחנך יהודי-הונגרי, אסתטיקן מחבר ספרי לימוד רבים ופעיל בקהילה היהודית.

## ביוגרפיה
לאיוש דנש נולד במשפחה יהודית כבנם של מור אהרון דויטש (1844–1909) ושל שרולטה אהרנפלד (1847–1918). אחיו, ארמין דויטש (1868–1940) היה מורה של הקהילה היהודית של פשט. לאיוש השלים גם את לימודיו התיכוניים והאקדמיים בבודפשט. המורים שלו כבר הבחינו בכישרונותיו כסטודנט באוניברסיטה, בהם ז'ולט באוטי, פאל דיולאי וברנאט אלכסנדר. הוא הוסמך כמורה וכדוקטור למדעי הרוח. תחת ממשלת מיהאי קארואי (מהפיכת החרציות), הוא מונה למנכ"ל הראשי של מחוז החינוך של בבודפשט. הוא הודח מתפקידו בשנת 1920 (לאחר נפילת הרפובליקה הסובייטית ההונגרית) בשל זיהויו הפוליטי ויהדותו ורק בשנת 1924 הצליח לקבל את הפנסיה שלו. שר התרבות קונו קלבלסברג מינה אותו לכתוב את ההיסטוריה של התיאטרון הלאומי של בודפשט ובקשר לכך הוא קיבל מלגה גדולה לסיור לימודי בחו"ל. הוא פרסם כמה ספרי לימוד ולימודי אסתטיקה. משנת 1928 לימד בבית הספר להכשרת שחקנים של "התאחדות השחקנים הארצית". הוא ערך את ספר הזיכרון של ברנאט אלכסנדר והיה מחבר משותף של ספר הזיכרון של ביאוטי. במשך כעשור היה מזכיר איגוד הנשים היהודיות של פשט.

לאיוש דנש הובא למנוחות בבית הקברות היהודי ברקושקרסטור.

דודו נתן אהרנפלד היה הרב הראשי של פראג.

## חייו הפרטיים
רעייתו הייתה דר' רגינה קולוז' (1877–1945) מורה, בתם של מרקוס קורח ושל יוזפה רוזנפלד, אותה נשא לאישה ב-2 ביולי 1905.

ילדיהם:
* דר' אנה דנש (1906–?) הייתה מורה בתיכון. בעלה דר. אישטוואן סקאץ' (מקודם: שנברגר) (1907–1999) היה רופא.
* דר' מגדה דנש (1908–1981) הייתה מורה, פסיכולוגית ילדים, היסטוריונית חינוכית. בעלה היה אישטוואן ג'רג' נאג'.
* דר' קלרה דנש (1910–?) הייתה מורה בתיכון. בעלה דר' טיבור ראקושי (1910–?) היה מהנדס כימיה.

## עבודותיו העיקריות
* חוק הקהילה האסתטית (בודפשט, 1902)
* נופים אסתטיים של יאנוש אראן (בודפשט, 1905)
* בעיות אמנות (בודפשט, 1909)
* ברנאט אלכסנדר ניוגט 1924

## לקריאה נוספת
* לקסיקון ביוגרפי הונגרי I-II. עורך ראשי. אגנש קניירש. בודפשט, 1967–1969.
* לקסיקון ספרותי הונגרי. עורך ראשי. בנדק מרסל. בודפשט, 1963–1965.
* לקסיקון יהודי הונגרי. פטר אויווארי. בודפשט, לקסיקון יהודי, 1929. עמוד 194. גישה מקוונת
* לקסיקון משחק הונגרי. שופפלין. בודפשט. 1929

## קישורים חיצוניים

* לאיוש דנש באתר Arcanum

## הערות שוליים

קטגוריה:אסתטיקנים
קטגוריה:יהודים הונגרים
קטגוריה:מורים יהודים עד אמצע המאה ה-20
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1879
קטגוריה:הונגרים שנפטרו ב-1942
יחסי חוף השנהב – ספרד

**יחסי חוף השנהב–ספרד** הם היחסים הדו-צדדיים והדיפלומטיים בין חוף השנהב וספרד.

## יחסים דיפלומטיים
היחסים הפוליטיים בין ספרד לחוף השנהב הם לבביים וקולחים. חוף השנהב העריכה מאוד את הקביעות של ספרד במדינה לאורך כל המשבר הפוליטי והמהומות שפרצו לאחר הבחירות ב-2010, כולל בשלבים האלימים ביותר.

מבחינת חוף השנהב, התפקיד של ספרד וכלכלת ספרד באיחוד האירופי רלוונטי במיוחד. נוכחות ספרדית באפריקה גוברת, במיוחד במערב אפריקה. בשנת 1998 הופיעה ספרד כ"שותפה לפיתוח" הראשונה עם חוף השנהב והעניקה למדינה זו את עדיפות לשיתוף הפעולה הבינלאומי שלה.

תוכניות אב רצופות של שיתוף פעולה בינלאומי כבר לא מחשיבות את חוף השנהב כמדינה עדיפה לשיתוף הפעולה הספרדי. הנוכחות המסחרית והכלכלית של ספרד בחוף השנהב עדיין מצומצמת, אך היא הולכת וגוברת ברציפות ובהדרגה, וכעת כשהמצב הפוליטי נורמלי, העסקים חוזרים למצבם הרגיל. ביוני 2014 נפתח המשרד הכלכלי והמסחרי של שגרירות ספרד באביג'אן.

## יחסים כלכליים
מאזן המסחר של ספרד עם חוף השנהב היה באופן מסורתי לרעת ספרד, בגלל היקף ניכר של יבוא חומרי גלם מחוף השנהב.

## שיתוף פעולה
חוף השנהב אינה כלולה בסדרי העדיפויות הגאוגרפיים של תוכניות שיתוף הפעולה הראשיות. עם זאת, לספרד יש תוכנית המרת חוב עם חוף השנהב, תחת משא ומתן. קיים גם שיתוף פעולה ספרדי במדינה בשני ערוצים: שיתוף פעולה הממומן על ידי ממשלת ספרד באמצעות ארגונים בינלאומיים ואזורים, ושיתוף פעולה המבוצע על ידי ספרדים או אזרחי מדינה שלישית המקושרים לספרד על ידי קשרים דתיים.

בשנת 2013 ספרד ביטלה את חובה של חוף השנהב בסכום של 172.75 מיליון אירו ו-4.63 מיליון דולר, כתוצאה מכך שהמדינה הגיעה לנקודת השיא במסגרת יוזמת המדינות העניות החבות מאוד. בשנת 2014 ספרד תכננה תוכנית המרה עבור החוב שנותר (כמאה מיליון אירו בסך הכל).

## נציגויות דיפלומטיות
* חוף השנהב מחזיקה בספרד שגרירות במדריד, וקונסוליות בברצלונה, בילבאו, לאס פאלמאס דה גראן קנריה, מאלגה, מורסיה, אוביידו, סביליה, טרגונה, ולנסיה, ואיאדוליד, סרגוסה ולה קורוניה.
* ספרד מחזיקה בחוף השנהב שגרירות באביג'אן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ראפאמה

ממוזער|250px|ראפאמה
**ראפאמה** או **ר'אפאמה** (ארמנית **Ղափամա**) הוא תבשיל דלעת ממולאת מהמטבח הארמני , שאופייני באופן מסורתי לעונת חג המולד.

לשם הכנת התבשיל, מרוקנים דלעת מהזרעים ומהתוך שלה ושוטפים אותה. לאחר מכן ממלאים את הדלעת באורז מורתח ובפירות מיובשים כגון שקדים קצוצים, תפוחים, משמש, שזיפים, צימוקים, תמרים ועוד. עוד מקובל להוסיף לתבשיל חמאה, דבש וקינמון או סוכר. לאחר מכן מכסים את הדלעת ואופים אותה בתנור עד שהיא מתרככת.

שיר פופולרי בארמנית - היי ג'אן ראפאמה (Հէյ Ջան Ղափամա) - מוקדש להכנה ולאכילת ראפאמה.

## קישורים חיצוניים

* מתכון להכנת ראפאמה
* סרטון הממחיש כיצד מכינים ראפאמה
* היי ג'אן ראפאמה בביצוע קוהאר

קטגוריה:המטבח הארמני
קטגוריה:מאכלי חג המולד
קטגוריה:מאכלי אורז
קטגוריה:מאכלי דלעת
מגדה דנש

**מגדה דנש** (בהונגרית: **Dénes Magda**; בודפשט, 14 בינואר 1908 – בודפשט, 19 בדצמבר 1981) הייתה מורה, פסיכולוגית ילדים, היסטוריונית חינוכית יהודייה-הונגרייה. אחיו של סבתה מצד אביה היה נתן אהרנפלד, רבה הראשי של פראג.

## קורות חיים
מגדה דנש נולדה במשפחה יהודית, בתם של לאיוש דנש (1879–1942), מורה ומחנך, אסתטיקן ושל רגינה קולוז' (1877–1945) מורה. היא קיבלה תעודת הוראה לגרמנית-צרפתית ועבודת הדוקטורט שלה הייתה בהיסטוריה של פילוסופיה באוניברסיטת אטווש לוראנד. כסטודנטית למדה תקופה מסוימת בסורבון ואחר כך, לאחר שסיימה את לימודיה, בילתה שנה בווינה במכון קרל ושרלוטה ביהלר. היא לא השיגה עבודה בהונגריה לאורך תקופה ארוכה. כתביה על פסיכולוגיית ילדים הופיעו אמנם בכתבי עת רבים. מחקרה על פסיכולוגיה התפתחותית פורסם על ידי הפסיכולוג השווייצרי ז'אן פיאז'ה בשנת 1940 ב-Archives de Psychologie בז'נבה. לאחר מלחמת העולם השנייה באה תפנית משמעותית בחייה. משנת 1948 עבדה במועצה הלאומית לחינוך ציבורי, בשנים 1949–1950 במכון הלאומי לחינוך, בשנים 1950–1952 במשרד החינוך הציבורי, ומשנת 1952 עד 1960 עבדה כמרצה בכירה וכעוזרת פרופסור באוניברסיטת אטווש לוראנד. בין השנים 1960–1967 הייתה העורכת של הוצאת קושוט והשתתפה בעבודת המהדורה הכוללת של כתבי מרקס-אנגלס.

## עבודותיה העיקריות
* בבדיקה פסיכולוגית של ילדים צעירים (בודפשט, 1936)
* היסטוריה אוניברסלית של חינוך למוסדות הוראה וגני ילדים (בודפשט, 1960, מהדורה 7: 1967)
* השקפות פדגוגיות של פילוסופים מטריאליסטים צרפתים (בודפשט, 1965)
* פדגוגיה של נאו-הומניזם ואידיאליזם גרמני (בודפשט, 1971)
* פדגוגיה של יוהאן פרידריך הרבארט (בודפשט, 1979)

## לקריאה נוספת
* ד"ר מגדה דנש (1 באפריל 1982) סקירה פדגוגית, כרך 32, מספר 4
* פאל גוליאש: חייהם ויצירותיהם של סופרים הונגרים. בודפשט, איגוד הספרנים והארכיונים ההונגרים, 1939–2002.
* לקסיקון ביוגרפי הונגרי. עורכת ראשית. אגנש קניירש. בודפשט, 1994.

## הערות שוליים

קטגוריה:ניצולות השואה: הונגריה
קטגוריה:מורות
קטגוריה:היסטוריוניות יהודיות
קטגוריה:פסיכולוגיות יהודיות
קטגוריה:פסיכולוגים יהודים הונגרים
קטגוריה:בוגרות אוניברסיטת אטווש לוראנד בודפשט
קטגוריה:היסטוריונים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:הונגריות שנולדו ב-1908
קטגוריה:הונגרים שנולדו ב-1908
קטגוריה:נפטרות ב-1981
קטגוריה:הונגרים שנפטרו ב-1981
ליז קלאוואי

**ליז קלאוואי** (באנגלית: **Liz Callaway**; נולדה ב-13 באפריל 1961) היא זמרת אמריקאית.

## ביוגרפיה
קלאוואי נולדה בשיקגו. אמה זמרת ופסנתרנית, אביה עיתונאי ואחותה היא הזמרת והשחקנית אן המפטון קלאוואי. ב-1981 ביצעה את הופעת הבכורה שלה בברודוויי במחזמר "Merrily We Roll Along" של סטיבן סונדהיים, ולאחר מכן עבדה באופן קבוע עם סונדהיים והופיעה עמו בתוכנית האירוח "סטודיו למשחק". ב-1981 הופיעה בסרט הטלוויזיה "Senior Trip".

היא ביצעה דיבוב קולות שירה במספר סרטי הנפשה, ביניהם אנסטסיה (אניה), סוד הממלכה הקסומה (הנסיכה אודט), מלך האריות 2: מלכות סימבה (קיארה) ואלאדין ומלך הגנבים (יסמין).

היא שרה ביחד עם אחותה את שיר הנושא של הסדרה נני.

## חיים אישיים
היא נשואה לדן פוסטר ולהם בן.

## פרסים ומועמדויות

## קישורים חיצוניים

## הערות שוליים

קטגוריה:זמרות אמריקאיות
קטגוריה:זמרים אמריקאים
קטגוריה:מדבבות אמריקאיות
קטגוריה:אמריקאיות שנולדו ב-1961
קטגוריה:אמריקאים שנולדו ב-1961
צבי פלדמן

**צבי (צביקה) פלדמן** (29 בדצמבר 1956, כ"ב בטבת ה'תשי"ז – 11 ביוני 1982, כ' בסיוון ה'תשמ"ב) היה חייל צה"ל שהוגדר כאחד משלושת הנעדרים בעקבות קרב סולטאן יעקוב בלבנון, יחד עם זכריה באומל (שגופתו הושבה בשנת 2019) ויהודה כץ. גופתו הושבה ארצה במאי 2025 במבצע של המוסד וצה"ל.

## ביוגרפיה
פלדמן הוא בנם הבכור מבין ארבעה של אברהם ופנינה. נולד בתל אביב. אביו עלה מאירופה לישראל לאחר שאיבד את כל משפחתו בשואה. אמו עלתה לישראל ממרוקו. הוא קרוי על שם אביו של אברהם שנרצח בשואה.

לאחר סיום שירותו הצבאי בחטיבה 401 של חיל השריון עבד כמורה לשל"ח במחוז תל אביב. פלדמן תכנן ללמוד באוניברסיטה והתקבל לסמסטר הסתיו.

### קרב סולטאן יעקוב

כשפרצה מלחמת לבנון הראשונה הצטרף צבי לחבריו שם, ולחם בטנק יחד עם מפקד הטנק חזי שי וזכריה באומל ששימש כנהג הטנק. הוא נשלח לקרב סולטאן יעקוב, ב-11 ביוני 1982 עשרה ימים בלבד לפני מועד שחרורו מהצבא. בקרב שנערך מספר שעות לפני הפסקת האש, נהרגו 20 חיילים ישראלים ורבים נפצעו, לאחר שכוח צה"ל נקלע לתוך מתחם סורי גדול, וחולץ בקושי בסיוע ארטילרי כבד תוך שהוא משאיר מאחוריו מספר כלי רק"מ פגועים. בסיום הקרב, שישה חיילים הוכרזו נעדרים. מתוכם היו שני שבויים, שהוחזרו מאוחר יותר בחילופי שבויים, והרוג אחד – מפקד הטנק זוהר ליפשיץ – שגופתו הוחזרה. פלדמן, זכריה באומל ויהודה כץ נחשבו במשך שנים רבות כנעדרים.

## מאמצי החיפוש
מאז הכרזתו של פלדמן כנעדר עסקו צה"ל ובני משפחתו בניסיונות שונים להשגת מידע על גורלו. מנגד, על פי אגף המודיעין של צה"ל, מי שהחזיקו בנעדרים ובמידע על גורלם היו גורמים פלסטינים בסוריה, בהכוונת אש"ף ומנהיגו באותו עת, יאסר ערפאת, יחד עם סגנו לעניינים צבאים אבו ג'יהאד, שהוביל מאמץ הסתרה והונאה על מנת להקשות על צה"ל להשיג מידע על גורלו של פלדמן.

בשנת 2004 החליט הרב הראשי הצבאי ישראל וייס להכריז על שלושת הנעדרים כ"חללים שמקום קבורתם לא נודע", אולם בעקבות מאבק המשפחות נמנע המהלך.

ב-18 בדצמבר 2010 דיווח העיתון "ג'ואיש כרוניקל" כי ברשות ממשלת בריטניה דיווח משגריר בריטניה בסוריה, איוור לוקאס, שכלל עדות על שביית החיילים בידי הכוחות הסוריים.

ב-11 במאי 2025 הושבה גופתו של פלדמן ארצה במבצע מיוחד של המוסד וצה"ל. הוא הובא לקבורה בבית הקברות הצבאי בחולון.

## קישורים חיצוניים
* צבי פלדמן, באתר צה"ל
* 
* 
* פרשת הנעדרים – הגילויים החדשים לא מבוססים

## הערות שוליים

קטגוריה:חיילי חיל השריון במלחמת לבנון הראשונה
קטגוריה:חללי צה"ל במבצע שלום הגליל
קטגוריה:נעדרי צה"ל שגופותיהם אותרו
קטגוריה:אישים ממוצא יהודי-מרוקאי
קטגוריה:אישים הקבורים בבית הקברות הצבאי בחולון
קטגוריה:ישראלים שנולדו ב-1956
קטגוריה:ישראלים שנפטרו ב-1982
אדם ברדיצ'בסקי

**אדם ברדיצ'בסקי** (נולד ב-19 באוקטובר 1983) הוא ספורטאי פאראלימפי ישראלי בענף הטניס כיסאות גלגלים. הוא מתאמן במועדון איל"ן רמת גן אצל המאמנת עופרי לנקרי.

## ביוגרפיה
ברדיצ'בסקי התחיל להתאמן בטניס כיסאות גלגלים בשנת 2013 אחרי פציעתו הקשה בתאונת המעבורת בתאילנד ב-2007, בה נפצעו ישראלים רבים ונהרג אחד. בתאונה התהפכה המעבורת, ורגלו של ברדיצ'בסקי נפגעה מהמנוע ומאוחר יותר נקטעה. לאחר האשפוז בתאילנד חזר לארץ, טופל ב"סורוקה" ועבר טיפולים, ניתוחים ושיקום.

בתחילת דרכו בספורט פאראלימפי החל לעסוק בשחייה פראלימפית, אבל רק לאחר שעבר ללמוד עם אשתו באוניברסיטת אריאל, מצא את ייעודו הספורטיבי והצטרף בשנת 2013 לענף טניס כיסאות גלגלים.

ברדיצ'בסקי מתגורר עם משפחתו בקיבוץ ניר יצחק והוא מניצולי מתקפת הטרור על ניר יצחק.

## תחרויות
שלוש שנים בלבד לאחר שהחל לעסוק בענף, בשנת 2016, הצליח להעפיל ל. אף על פי שהפסיד בסיבוב הראשון, התחרות נתנה לו מוטיבציה להתאמן ולשאוף להעפיל למשחקים הפראלימפיים של טוקיו 2020, ולנסות להגיע לשלבים יותר מתקדמים בתחרות.

ברדיצ'בסקי זכה בתואר אלוף ישראל בטניס יחידים 4 שנים ברציפות בין השנים 2014–2018, והוא זכה שוב בתואר הנכסף באליפות הארץ בנובמבר 2020. כמו כן, הוא זכה בתואר הזוגות 6 שנים ברציפות בין השנים 2014–2020. הדירוג הטוב ביותר של אדם עד היום התרחש ב־14 באוקטובר 2019 - אז הוא דורג במקום ה-20 בעולם, הוא זכה ב-14 פיוצ'רים ביחידים, 9 פיוצ'רים בזוגות ובאליפות מדריד הפתוחה – טורניר בדרגת ITF3 זכה יחד עם בן זוג ספרדי: Siscar Meseguer בתואר הזוגות.

ייצג את ישראל במשחקים הפאראלימפיים טוקיו (2020) והמשחקים הפאראלימפיים פריז (2024).

## קישורים חיצוניים

* פירוט השתתפותו בתחרויות המשחקים הפאראלימפיים באתר הרשמי של IPC 
* 
* אתר החדשות המרכזי לנכויות ומוגבלויות

## הערות שוליים

קטגוריה:טניסאים פאראלימפיים ישראלים
קטגוריה:ניר יצחק (קיבוץ): אישים
קטגוריה:ספורטאי איל"ן
קטגוריה:טניסאים נכים ישראלים
קטגוריה:ספורטאים ישראלים במשחקים הפאראלימפיים ריו דה ז'ניירו (2016)
קטגוריה:טניסאים במשחקים הפאראלימפיים ריו דה ז'ניירו (2016)
קטגוריה:ספורטאים ישראלים במשחקים הפאראלימפיים טוקיו (2020)
קטגוריה:טניסאים במשחקים הפאראלימפיים טוקיו (2020)
קטגוריה:ספורטאים ישראלים במשחקים הפאראלימפיים פריז (2024)
קטגוריה:טניסאים במשחקים הפאראלימפיים פריז (2024)
קטגוריה:נושאי דגל ישראל במשחקים הפאראלימפיים
קטגוריה:ישראלים שנולדו ב-1983
פרידה, מלכת מצרים

**פְרִידָה, מלכת מצרים** (בערבית מצרית: **فريدة ملكة مصر**; 5 בספטמבר 1921 – 16 באוקטובר 1988) או בשמה הפרטי, **סָפִינָא֫ז זוֹלְפִיקָא֫ר** (בערבית מצרית: **صافيناز ذوالفقار**), הייתה רעייתו המלכותית של פארוק, מלך מצרים ומלכת ממלכת מצרים בין השנים 1938 (עת נשאה לפארוק) ל-1948 (עת התגרש הזוג). פרידה נודעה בהערצה הרבה שרחשה לה החברה המצרית.

## קורות חיים
פרידה הייתה בתו של עורך הדין יוסוף זולפיקאר (מאוחר יותר השגריר המצרי הראשון בשושלת פהלווי) והייתה בת למשפחת אצולה מצרית באלכסנדריה. אמה של פרידה הייתה משרתת של נזלי סברי, רעייתו המלכותית של פואד הראשון, מלך מצרים ומכאן שפרידה הייתה מקורבת למשפחת המלוכה המצרית. בשנת 1937, בעת הצטוותה עם משפחתה לטיול של משפחת המלוכה באירופה, פגשה לראשונה ביורש העצר, לעתיד פארוק, מלך מצרים.

פארוק ופרידה התחתנו בשנת 1938 ופרידה הייתה אהובה על ידי העם מכיוון שלקחה על עצמה תפקיד כשל הגברת הראשונה והעבירה כספים רבים לארגוני צדקה. כמו כן העבירה כספים לארגון הסהר האדום. פארוק, אשר היה בעל אופי בוגדני ביחסיו לנשים, התגרש מפרידה בשנת 1948 בטענה כי לא הולידה לו בן יורש ורק בנות. הגירושים מפרידה היו סיבה מרכזית לירידת הפופולריות של שושלת מוחמד עלי והמלך פארוק בראשה בעיני העם.

בשנת 1952, לאחר נפילת המוסד המלוכני עקב מהפכת הקצינים החופשיים, פרידה נותרה במצרים ונבצר ממנה להיפגש לעיתים קרובות עם בנותיה שעברו לגלות עם אביהן באיטליה. מאוחר מכן הורשתה פרידה לבקר את בנותיה יותר לאחר שאלו עברו לשווייץ. פרידה נודעה בכך שנהגה לצייר רבות וקיבלה תמיכה מדודה, מחמוד סעיד. לאחר הפלת המלוכה התפרנסה ממכירת ציוריה למוזיאונים לאומיים וניהלה תצוגות איורים במדריד, מיורקה, פריז, ז'נבה, בולגריה וטקסס לאורך שנות ה-70 ושנות ה-80.

פרידה התגוררה במצרים עד 1963, לאחר מכן נסעה ללבנון ומשם עברה לשווייץ ובהמשך לפריז, שם השתכנה. בשנת 1982 היא חזרה למצרים וחיה שם את חייה ללא מותרות, בדירה פשוטה בקהיר, וכן קיימה תערוכת אמנות שכותרתה "אלף חזונות וחזונות". היא נפטרה בקהיר ונקברה שם, ועם מותה הגיעו שלוש בנותיה ללווייתה.

## משפחתה
מנישואיה עם פארוק נולדו לזוג שלוש בנות. לאחר גירושה בשנת 1948 העליל עליה פארוק על כך שלא נתנה לו בן יורש בשונה מאשתו השנייה, שמנישואים איתה נולד בנם היחיד, לעתיד פואד השני, מלך מצרים. להלן בנותיה של המלכה פרידה:
* הנסיכה פריאל ממצרים  (1938–2009)
* הנסיכה פאוזיה-לטיפה ממצרים (1940–2005)
* הנסיכה פאדיה ממצרים (1943–2002)

## ראו גם
* שושלת מוחמד עלי
* פארוק, מלך מצרים
* ממלכת מצרים

## קישורים חיצוניים

* המלכה פרידה ממצרים, באתר Geni
* פרידה, מלכת מצרים, באתר Find A Grave
* 

קטגוריה:מלכות
קטגוריה:ציירות מצריות
קטגוריה:ציירות המאה ה-20
קטגוריה:פוליטיקאיות מצריות
קטגוריה:מצריות שנולדו ב-1921
קטגוריה:מצרים שנולדו ב-1921
קטגוריה:מצריות שנפטרו ב-1988
קטגוריה:מצרים שנפטרו ב-1988
יחסי ונואטו–ספרד

**יחסי ונואטו–ספרד** הם היחסים הדו-צדדיים והדיפלומטיים בין ונואטו וספרד.

## יחסים היסטוריים
בשנת 1606 היה פדרו פרננדס דה קירוס, מגלה הארצות פורטוגזי שפעל עבור בית המלוכה הספרדי, האירופאי הראשון שהגיע לאיים. הוא האמין שהגיע לטרה אוסטרליס ולפיכך כינה את הארכיפלג בשם "לה אוסטריאליה דל איספיריטו סנטו" (La Australia del Espíritu Santo; בספרדית: "הארץ הדרומית של רוח הקודש") והקים על האי אספיריטו סנטו  מושבה קצרת ימים בשם נואבה חרוסלן ("ירושלים החדשה").

## יחסים דיפלומטיים
ספרד מקיימת יחסים דיפלומטיים עם ונואטו מאז 30 באפריל 1981. ב-14 במאי 2006 נערכו חגיגות לציון 400 שנה לגילוי האיים בידי ספרד.

## שיתוף פעולה
היחסים הדו-צדדיים, מבחינה פוליטית ומסחרית, בין ספרד לוונואטו הם מועטים, בעיקר במסגרת שיתוף הפעולה של האיחוד האירופי עם ונואטו באמצעות תוכניות קרנות הפיתוח והסכם השותפות הכלכלית. המדינה נמצאת בסמכותה של שגרירות ספרד בקנברה, והעניינים הקונסולריים מטופלים מהקונסוליה הכללית של ספרד בסידני, וכן בקונסוליית כבוד של ספרד בפורט וילה.

## נציגויות דיפלומטיות
* ונואטו מיוצגת בספרד באמצעות שגרירותה בבריסל, בלגיה.
* ספרד מיוצגת בוונואטו באמצעות שגרירותה בקנברה, אוסטרליה, כמו גם הקונסוליה הספרדית בסידני, ובנוסף היא מחזיקה קונסוליית כבוד בפורט וילה.

## הערות שוליים

קטגוריה:ערכים ללא קטגוריות פיזיות - יחסי חוץ
ג'ון ר. לאונטי

**ג'ון רוברט לאונטי** (באנגלית: **John Robert Leonetti**; נולד ב-4 ביולי 1956) הוא צלם, ובמאי קולנוע אמריקאי. הוא ידוע בזכות עבודתו המשותפת עם הבמאי ג'יימס ואן, איתו שימש כצלם בחמישה סרטים שזכו להצלחה בינלאומית. הוא אחיו הצעיר של הצלם מת'יו פ. לאונטי, שהיה הצלם של סרטו הראשון של ג'ון כבמאי, "מורטל קומבט 2".

בנוסף לכך, היה ג'ון ר. לאונטי לצלם הסרט "לזמן את הרוע" ולבמאי הסרט "אנאבל", מזיכיון המצליח בהיסטוריה, היקום הקולנועי של לזמן את הרוע.

## קריירה
לאונטי החל את הקריירה שלו כנער שעבד בעסקי ציוד קולנועי של משפחתו. העסק הוקם על ידי אביו פרנק לאונטי, שהיה ידוע בעקבות השתתפות טכנית בסרטים כמו "הקוסם מארץ עוץ" ו"סינג'ין בגשם". לאונטי צילם סרטים כמו "משחק ילדים 3", "המסכה" ו"מורטלב קומבט". הוא החל את הקריירה שלו כבמאי עם "מורטל קומבט 2".

בהמשך, היה לבמאי הסרטים "אפקט הפרפר 2", "אנאבל" ו-"7 משאלות", שהפכו לסרטי אימה שוברי קופות.

## פילמוגרפיה
### סרטים

## קישורים חיצוניים
* 

## הערות שוליים

קטגוריה:אמריקאים ילידי קליפורניה
קטגוריה:צלמי קולנוע אמריקאים
קטגוריה:במאי קולנוע אמריקאים
קטגוריה:אמריקאים שנולדו ב-1956
נווה פריסטלי

[ממוזער|מפת אזור [גבעות סיקוונס. קרחון פריסטלי, בצידו הימני התחתון של המפה. נווה פריסטלי במרכז המפה.]]
**נווה פריסטלי** (באנגלית: **Priestley Névé**) הוא מקפא קרחוני (נווה), באזור חוף סקוט של ארץ ויקטוריה, שבאנטארקטיקה; הנווה ממוקם בחלקו בשטח חסות רוס.

הנווה ממוקם במוצאו של קרחון פריסטלי.

## היסטוריה
### גילוי ומיפוי הנווה

אזור קרחון פריסטלי נחקר לראשונה על ידי קבוצת המחקר הצפונית (the Northern Party), של המשלחת הבריטית לאנטארקטיקה (משלחת טרה נובה), אשר חקרה את אנטארקטיקה בין השנים 1910 – 1913.

### מקור השם

שמו של הנווה ניתן לו בינואר 1966, על ידי ועדת השמות האנטארקטיים של ניו זילנד.

קרחון פריסטלי נקרא על שמו של ריימונד פריסטלי (Raymond E. Priestley), שהיה גאולוג בקבוצת המחקר הצפונית.

נווה פריסטלי נקרא על שמו של קרחון פריסטלי, הזורם ממנו.

## לקריאה נוספת

• Masson-Delmotte, V., S. Hou, A. Ekaykin, J. Jouzel, A. Aristarain, R.T. Bernardo, D. Bromwich, O. Cattani, M. Delmotte, S. Falourd, M. Frezzotti, H. Gallée, L. Genoni, E. Isaksson, A. Landais, M.M. Helsen, G. Hoffmann, J. Lopez, V. Morgan, H. Motoyama, D. Noone, H. Oerter, J.R. Petit, A. Royer, R. Uemura, G.A. Schmidt, E. Schlosser, J.C. Simöes, E.J. Steig, B. Stenni, M. Stievenard, M.R. van den Broeke, R.S.W. van de Wal, W.J. van de Berg, F. Vimeux, and J.W.C. White, 2008, **[https://www.academia.edu/32881080/A_Review_of_Antarctic_Surface_Snow_Isotopic_Composition_Observations_Atmospheric_Circulation_and_Isotopic_Modeling_?auto=download A Review of Antarctic Surface Snow Isotopic Composition: Observations, Atmospheric Circulation, and Isotopic Modeling]**, J. Climate, 21, 3359-3387, doi:10.1175/2007JCLI2139.1.

• Folco, Luigi & Capra, Alessandro & Chiappini, Massimo & FREZZOTTI, Màssimo & Mellini, M. & TABACCO, Ignazio. (2002), **[https://onlinelibrary.wiley.com/doi/pdf/10.1111/j.1945-5100.2002.tb01105.x The Frontier Mountain meteorite trap (Antarctica)]**, Meteoritics & planetary science. 37. 209 - 228. 10.1111/j.1945-5100.2002.tb01105.x

## קישורים חיצוניים
* נווה פריסטלי באתר הסקר הגאולוגי של ארצות הברית
* תצלום נווה פריסטלי באתר הגאזט האנטארקטי של ממשלת ניו זילנד
* נווה פריסטלי באתר הגאזט האנטארקטי של ממשלת אוסטרליה
* נווה פריסטלי באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור נווה פריסטלי
* נווה פריסטלי באתר mindat
* קורות חייו של ריימונד אדוארד פריסלי, ואתרים הקרויים על שמו

## הערות שוליים

פריסטלי, נווה
פריסטלי
ברצלונה ג'

**מועדון כדורגל ברצלונה ג**' (**FC Barcelona C**) הייתה קבוצת כדורגל ספרדית, שהתקיימה בשנים 1969–2007. כקבוצת הנוער של ברצלונה, היא שיחקה את משחקי הבית שלה במיני אסטדי המכיל 15,276 מושבים.

הקבוצה נוסדה בשנת 1967 והיא אימצה את השם ברצלונה ג' בשנת 1993. בניגוד לליגה האנגלית, קבוצות הנוער בספרד משחקות באותה פירמידת כדורגל כמו הקבוצה הבוגרת שלהם ולא בליגה נפרדת. עם זאת קבוצות מילואים ונוער אינן יכולות לשחק באותה ליגה בהן משחקות הקבוצות הבוגרות. בשנים 2003–2004 שיחק בשורותיה ליונל מסי.

ברצלונה ג' שיחקה בליגה הרביעית ערב פירוקה.

## תארים
* **גביע קטלוניה**: 1984
* **[[הליגה הספרדית הרביעית בכדורגל|הליגה הרביעית]]**: 1983/84, 1986/87, 1997/98, 1998/98
* **[[:es:Campeonato de España de Aficionados|Campeonato de España de Aficionados]]**: 1949, 1952, 1961, 1971, 1980, 1982
## קישורים חיצוניים

* 

## הערות שוליים

קטגוריה:קבוצות כדורגל שהוקמו ב-1969
קטגוריה:ברצלונה: מועדוני כדורגל
קטגוריה:ברצלונה (כדורגל)
קטגוריה:קבוצות מילואים
קטגוריה:קבוצות כדורגל שהתפרקו
פסגת אבלוגי

ממוזער|250x250 פיקסלים|מפת האי סמית'. פסגת אבלונגי ממוקמת בפינה השמאלית התחתונה, של הרביע השני מימין, בשורה העליונה של רביעי המפה.
**פסגת אבלוגי** או *פסגת אוולונגי*'(באנגלית: **Evlogi Peak**; בבולגרית: **връх Евлоги**) היא פסגה ברכס אימאון, באי סמית', באיי שטלנד הדרומיים, שבסמוך לאנטארקטיקה.

גובהה של הפסגה 2,090 מטרים מעל פני הים; הפסגה מתנשאת לגובה של 140 מטרים מעל סביבתה.

פסגת אבלוגי ממוקמת קילומטר צפונית - צפון-מזרחית להר פוסטר; 1.3 קילומטרים צפונית לפסגת אנטים.

שני אוכפים מקשרים את פסגת אבלונגי עם ההרים הסמוכים - גובהו של האוכף המקשר בין פסגת אבלונגי להר פוסטר - 1,950 מטרים מעל פני הים; וגובהו של אוכף ואקארל, המקשר בין פסגת אבלונגי לפסגת אנטים - 1,800 מטרים מעל פני הים.

פסגת אבלונגי מתנשאת מעל קרחון צ'ופרנה שמצפון-מערב לה, מעל קרחון פאשוק שממזרח לה, ומעל קרחון רופיטה שמדרום-מזרח לה.

## היסטוריה
### גילוי ומיפוי הפסגה

הפסגה מופתה לראשונה על ידי סוקרים בולגריים בשנת 2009.

### מקור השם

הפסגה נקראת על שם הבנקאי, התעשיין והפילנתרופ הבולגרי אבלוגי גאורגייב (**Евлоги Георгиев**), שמימן את הקמת הבניין המרכזי של אוניברסיטת סופיה.

## לקריאה נוספת

* הגאזט האנטארקטי הבולגרי 

[מרכז|ממוזער|750x750 פיקסלים|מבט על חופו הדרומי של האי סמית', מ[מצר אוסמר]]

## קישורים חיצוניים
* פסגת אבלוגי באתר הגאזט האנטארקטי של ממשלת אוסטרליה
* פסגת אבלוגי באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הפסגה, תוך סימון אתרים נוספים באזור באתר copernix
* מפת אזור פסגת אבלונגי
* פסגת אבלוגי באתר peakbagger
* נתוני זריחת/שקיעת שמש/ירח עדכניים בפסגת אבלוגי
* מזג אוויר נוכחי עדכני בפסגת אבלוגי
** תחזית מזג אוויר עדכנית ארוכת טווח עבור פסגת אבלוגי
** נתוני מזג אוויר היסטוריים עבור פסגת אבלוגי
** סטטיסטיקות מזג אוויר עבור פסגת אבלוגי
* מחשבון מרחקים - המרחק מפסגת אונגל לאתרים סמוכים

## הערות שוליים

אבלוגי
אבלוגי
וונדרסטראק (בושם)

**וונדרסטראק** (באנגלית: **Wonderstruck**) הוא בושם לנשים מבית אליזבת ארדן, שהונפק על ידי הזמרת-יוצרת האמריקאית טיילור סוויפט. שמו נגזר מאחת השורות בשיר "Enchanted", הלקוח מאלבום האולפן השלישי שלה *[[Speak Now]]* (2010), שעסק ברושם ראשוני. הסיסמה שלו הייתה: "ההתחלה של משהו קסום".

הוא הופץ בארצות הברית ב-21 באוקטובר 2011. הצלחתו המסחרית הייתה כבירה, תוך שפורסם שוונדרסטראק ואחד מבשמיו של ג'סטין ביבר, היוו 57 אחוזים ממכירות בשמי הידוענים בשנת 2011. מעבר לכך, הפך הבושם של סוויפט לאחד מהבשמים הנמכרים ביותר באותה השנה וכתוצאה מכך יצא בושם ההמשך: וונדרסטראק אנצ'נטד.

כלפי שני הבשמים, הופנו ביקורות שונות מטעם כתבי עת שונים. וונדרסטראק סוקר בכתבי עת כדוגמת הוליווד ריפורטר, דיילי מייל, וזאת, תוך שבקוסמופוליטן תואר כ"אחד מבשמי הידוענים החדשים הטובים ביותר בשנת 2011". וונדרסטראק אנצ'נטד אוזכר בכתבי עת כדוגמת *[[Hollywood Life]]* .

## רקע
סקוט בורצ'טה, המנכ"ל לשעבר של חברת התקליטים ביג משין רקורדס, חשף בריאיון לבילבורד כי סוויפט רצתה במקור לקרוא ל-*[[Speak Now]]* בשם "Enchanted", על שם השיר. הוא סיפר כי הוא היה נגד הרעיון ואמר ". לאחר מכן, סוויפט עזבה את השולחן וכשחזרה, היא החליטה על השם החדש שלו: *Speak Now*.

בהמשך, כדי לקדם את *Speak Now*, סוויפט שיתפה פעולה עם אליזבת ארדן והשיקה את הבושם וונדרסטראק, על שם הליריקה ב-"Enchanted". בהודעה לעיתונות אמרה סוויפט, "בושם יכול לעזור לעצב ולבנות את הרושם הראשוני והזיכרון של מישהו ממך. מרגש אותו לחשוב שוונדרסטראק יהיה משהו שייחקק בזיכרונות של מי שירכוש אותו".

## ריח
וונדרסטראק בעל ריחות דומיננטיים של פטל, פרזיה ואוכמניות בשילוב ריחות של יערה, וניל והיביסקוס. בנוסף, הוא התבסס במקצת על ריחות של אפרסק, ענבר, אלגום ומושק.

## פרסים ומועמדויות

## וונדרסטראק אנצ'נטד

בשל הצלחתו הרבה של וונדרסטראק, סוויפט הוציאה בארצות הברית בושם המשך בשם **וונדרסטראק אנצ'נטד** (באנגלית: **Enchanted Wonderstruck**), ביום הולדתה ה-22 שחל ב-13 בדצמבר 2011. הבושם החדש יצא פחות מחודשיים לאחר צאתו של וונדרסטראק. הוא הופץ בשאר רחבי העולם בשנת 2012.

בסמוך לצאתו, הוא סוקר על ידי כתבי עת שונים כדוגמת אינסטייל, והוליווד ריפורטר.

## רקע והצלחה
בשל ההצלחה של וונדרסטראק, סוויפט הוציאה את וונדרסטראק אנצ'נטד, ב-13 בדצמבר 2011. שני הבשמים נוצרו בהשראת הנושאים עליו מדבר "Enchanted". הנושא המרכזי לדבריה, הוא "ההתאהבות במישהו שפגשת לראשונה". את הבושם הזה רקחו לוק דונג וז'אן-מארק צ'ילן, בניגוד לוונדרסטראק אותו רקח אוליבייה גילוטין.

וונדרסטראק אנצ'נטד שיחזר את הצלחת קודמו, תוך שהצליח לזכות בפרס FiFi בקטגוריית "בושם השנה: ידוענים".

## ריח
וונדרסטראק אנצ'נטד בעל ריחות דומיננטיים של פירות יער, פסיפלורה ופרג בשילוב ריחות של סוכר, אדמונית, שמפקה ופרזיה. בנוסף, הוא התבסס במקצת על ריחות של וניל, עץ ומושק.

## פרסים ומועמדויות

## ראו גם
* פרסומות ומוצרים של טיילור סוויפט

## הערות שוליים

קטגוריה:בשמים של טיילור סוויפט
קטגוריה:בשמים
ג'פרי טיילור

**ג'פרי מתיו טיילור** (באנגלית: **Jeffery Matthew Taylor**; נולד ב-23 במאי 1989 בנורשפין, שוודיה) הוא כדורסלן שוודי-אמריקאי, המשחק בעמדות הסמול פורוורד והקלע בוולבס מליגת העל הליטאית.

## תחילת הדרך
טיילור שנולד להורים אמריקאים, שהיגרו לשוודיה שיחק בצעירותו בקבוצת הכדורסל של אוניברסיטת ואנדרבילט במשך ארבע עונות. כבר בעונתו הראשונה סיים בממוצעים טובים ונבחר לחמישייה הטובה בליגה וזכה לשבחים מעיתונאים רבים מרחבי המדינה. בעונתו השנייה חלה התקדמות נוספת בממוצעים שלו עם זאת גם נסוג בחלקם למרות זאת נבחר פעם נוספת לחמישייה הטובה בליגה ובנוסף גם לקבוצת ההגנה של הליגה. גם בשנים שלאחר מכן נבחר לשחקן ההגנה של השנה ונתפס כפוטנציאל להיבחר בדראפט של ליגת ה-NBA.

## קריירה מקצועית
### שארלוט בבוקאטס/הורנטס
טיילור נבחר במקום ה-31 בדראפט ה-NBA על ידי קבוצת שארלוט הורנטס. ב-23 בנובמבר רשם את משחק שיא הקריירה כשסיים עם 16 נקודות במשחק ההפסד מול קבוצת אטלנטה הוקס. ב-21 בדצמבר נפגע טיילור בגיד האכילס שלו במשחק ההפסד מול גולדן סטייט ווריורס ונודע כי ייעדר מהמשך העונה. בתחילת חודש נובמבר 2014 נאסר על טיילור על ידי הנהלת הקבוצה לשוב לפעילות לאחר שזה הואשם באלימות כלפי בת זוגו. לאחר שתקופת ההשעיה שלו הסתיימה טיילור שב לפעילות לסירוגין בקבוצת הפיתוח של המועדון פורט ויין מאד אנטס, עם זאת עקב הגבלת מספר השחקנים בסגל נאלצו בקבוצה לרשום את טיילור בקבוצת הפיתוח אוסטין ספרס. ב-30 ביוני 2015 החליטו בהורנטס שלא להמשיך בתהליך זה והוחלט להפוך אותו לשחקן חופשי.

### ריאל מדריד
ב-27 באוגוסט 2015 חתם טיילור בקבוצת ריאל מדריד לעונה אחת. בסיום העונה חוזהו של טיילור הוארך בשלוש עונות נוספות. בעונת 2017/18 זכה טיילור עם ריאל מדריד בתואר היורוליג העשירי של המועדון.

## קישורים חיצוניים

## הערות שוליים

קטגוריה:כדורסלני שארלוט הורנטס
קטגוריה:כדורסלני אוסטין ספרס
קטגוריה:כדורסלני ריאל מדריד
קטגוריה:כדורסלנים שוודים
קטגוריה:כדורסלנים אמריקאים
קטגוריה:אמריקאים שנולדו ב-1989
הוועדה השישית של העצרת הכללית של האומות המאוחדות

**הוועדה השישית של העצרת הכללית של האומות המאוחדות** (באנגלית: **United Nations General Assembly Sixth Committee** או **C6**) הידועה גם כ"**ועדת המשפט**" היא ועדה בעצרת הכללית של האומות המאוחדות, הוועדה עוסקת בעיקר במשפט בינלאומי פומבי, יישום עקרון השיפוט האוניברסלי וניהול נושאי הצדק שנידונים בעצרת הכללית של האו"ם.

הוועדה היא אחת משש הוועדות העיקריות של העצרת הכללית של האומות המאוחדות. הוועדה עוסקת בעיקר בעניינים משפטיים, והוועדה היא הפורום העיקרי בדיונים לגבי המשפט הבינלאומי, וכן עניינים נוספים הקשורים לאו"ם, עם זאת בעוד שמשא ומתן לקביעת חוק בינלאומי מתקיים במגוון רחב של גופים מיוחדים של האומות המאוחדות, בהתאם לנושא המרכזי שלהם, משא ומתן אשר נוגע למשפט הבינלאומי באופן כללי מתקיים בדרך כלל בוועדה זו.

הוועדה אינה מקיימת דיון כללי בתחילת מושבה, אלא דנה בנושאים שעל סדר היום בזה אחר זה. כל הצעה שאושרה והושג הסכמה על קידומה, מוגשת למליאת העצרת הכללית לאישור סופי ואחרון, עם זאת כאשר עולה הצעה שדנה בנושא מורכב מדי עבור הוועדה הוא לרוב מועבר לוועדת המשפט הבינלאומי  או לוועדת אד-הוק שתדון בו.

גולת הכותרת בפעילותה של הוועדה היא "שבוע המשפט הבינלאומי" שנערך מדי שנה בסוף אוקטובר. בשבוע זה מתכנסים בניו יורק יועצים משפטיים בכירים מהמדינות החברות באו״ם. כמו כן, בשבוע זה מוגשים לעצרת הכללית דו״חות בית הדין הבין-לאומי לצדק (ICJ) ובית הדין הפלילי הבינלאומי.

## בירו
אלו חברי הבירו המנהל את הוועדה נכון לאוקטובר 2023:

בעבר שרה וייס מאודי כיהנה כסגנית היו"ר.

## ראו גם
* הוועדה השנייה של העצרת הכללית של האומות המאוחדות
* הוועדה השלישית של העצרת הכללית של האומות המאוחדות
* הוועדה הרביעית של העצרת הכללית של האומות המאוחדות

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:משפט בין-לאומי
קטגוריה:האומות המאוחדות: ועדות